კალაკმული

კალაკმული — მაიას ცივილიზაციაშ არძაშე დიდი ნოღა ამდღარშახ მეგორაფილ ნოღეფს შქას. იდვალუაფუ მექსიკას,  კამპეჩეშ შტატის. გინოზინდილი რე 1, 800, 000 აკრის, ჯუნგლეფიშ სიტომბას, პეტენიშ ღანჩოშ რეგიონს, გვატემალაშ თანჯაშე 30 კილომეტრიშ დოშორაფათ.

კალაკმულის 1931 წანაშ 29 ქირსეთუთას ოჰაერე გინოფურინუაშ ბორჯის მიოგორუ ბიოლოგ კირუს ლანდელქ დო მუქ გიოდუ თე ჯოხო, მუთ მაიაშ ნინაშა შანენს "ჟირი მოთანჯე პირამიდაშ ნოღას". 

კალაკმული რდჷ მაიაშ სუპერსახენწჷფო ოორუე პეტენიშ რეგიონს. ნოღა იმართუდუ თ.გ. "გვერიშ დუდიშ მონწყუალათ." თე ნწყილობა, ტიკალიშ მანგუო, დჷმახასიათაფალი რე კლასიკური მაიაშ პერიოდიშო. ნოღაშ მახორობა აკმადგინანდჷ დოხოლაფირო 50. 000 ადამიერს დო მუს ჸუნდუ თარობა, ნამუთ მუს 150 კილომეტრიშე მოშორათ მართუნდუ. კალაკმულს გჷმირთუ 6,750 უჯვეშაში სტრუქტურა, ნამუეფ შქას უდიდაში რე დიდი პირამიდა. მუში სიმაღალა რე 55 მეტრა დო მუჭოთ მაიაშ პირამიდეფშო რე დჷმახასიათაფალი, საფეხურამეფი რე.

2002 წანას, იუნესკოქ კალაკმული მოსოფელიშ მონძალაშ ობიექტეფიშ ერკებულშა გემშეღჷ. 

 ქოძირით თაშნეშე
 იუნესკოშ მოსოფელიშ მონძალაშ ობიექტეფი მექსიკას
 მოსოფელიშ მონძალაშ ობიექტეფიშ ერკებული ამერიკას

 რესურსეფი ინტერნეტის 
 Calakmul - კულტურული მონძეობა – კალაკმული 
 Calakmul  
 Friends of Calakmul
 კალაკმულიშ ბიოსფერული ტყაჩირი
 Virtual Walking Tour of Calakmul by David R. Hixson
 Kaan Emblem Principal Glyphs at FAMSI: A, B

კატეგორია:მექსიკაშ ნოღეფი
კატეგორია:მოსოფელიშ მონძალაშ ობიექტეფი მექსიკას